joelniklaus/EU_Wikipedias huggingface dataset:
Ora

Ora – debiutinis studijinis jugoslavų kilmės britų atlikėjos Rita Ora albumas, išleistas 2010 m. rugpjūčio 27 d. Albume dainas kartu atlieka J. Cole, will.i.am ir Tinie Tempah. Nepaisant to, jog albumas susilaukė nelabai gerų kritikų įvertinimų, jis debiutavo pirmoje vietoje Jungtinėje Karalystėje, o singlai „How We Do (Party)“ ir „R.I.P“ pasiekė pirmąsias vietas „UK Singles Chart“ singlų reitinge.

2013 m. duomenimis, Jungtinėje Karalystėje buvo parduota virš 300 tūkstančių albumo kopijų.

Dainų sąrašas 

2012 albumai
Debiutiniai albumai
Talk That Talk

Talk That Talk – šeštasis studijinis Barbadoso kilmės atlikėjos Rihanna albumas, išleistas 2011 m. lapkričio 18 d. Albumas sulaukė daugiausia teigiamų kritikų įvertinimų ir debiutavo trečioje vietoje JAV „Billboard 200“ ir pirmoje Jungtinės Karalystės reitinguose, o singlas „We Found Love“ sulaukė didelio pasisekimo visame pasaulyje, užimdamas reitingų viršūnes daugelyje šalių.

2013 m. kovo mėnesio duomenimis visame pasaulyje buvo parduota daugiau kaip 5,5 milijono „Talk That Talk“ kopijų.

Dainų sąrašas 

2011 albumai
Piterboro katedra

Piterboro Šv. Petro, Šv. Povilo ir Šv. Andriaus katedra () – anglikonų bažnyčia Piterbore, Jungtinėje Karalystėje. Vienas svarbiausių XII a. Anglijos statinių.

Šaltiniai 

Piterboras
Anglijos bažnyčios
Katedros
Conor Maynard

Conor Paul Maynard (g. 1992 m. lapkričio 21 d.) – britų dainininkas ir dainų autorius. Savo karjerą pradėjo 2008 m., įkeldamas į YouTube keletą savo atliekamų koverių. Neilgai trukus jį pastebėjo JAV atlikėjas Ne-Yo ir tapo Maynard mokytoju. Atlikėjas išgarsėjo 2012 m. laimėjęs MTV „Brand New for 2012“ apdovanojimą. Tais pačiais metais buvo išleistas debiutinis jo albumas „Contrast“, pasiekęs pirmąją vietą Jungtinės Karalystės albumų reitinge.

Diskografija 
 Contrast (2012)

Nuorodos 
 
 

Jungtinės Karalystės atlikėjai
Contrast

Contrast – debiutinis britų atlikėjo Conor Maynard albumas, išleistas 2012 m. liepos 30 d. Albume kartu dainas atlieka tokie atlikėjai, kaip Ne-Yo, Pharrell Williams, Rita Ora ir kiti. Pirmasis albumo singlas „Can’t Say No“ pasiekė antrąją vietą Jungtinės Karalystės „UK Singles Chart“ singlų reitinge.

„Contrast“ susilaukė daugiausia teigiamų kritikų įvertinimų ir debiutavo pirmoje vietoje Jungtinėje Karalystėje.

Dainų sąrašas 

2012 albumai
Debiutiniai albumai
Užsieniečių registracijos centras

Užsieniečių registracijos centras – įstaiga, teismo sprendimu sulaikytiems užsieniečiams laikinai laikyti ir teismo arba Migracijos departamento sprendimu užsieniečiams laikinai apgyvendinti, kitoms materialinėms priėmimo sąlygoms užtikrinti, tyrimui dėl užsieniečių asmens tapatybės ir dėl atvykimo į Lietuvą aplinkybių atlikti, užsieniečių apskaitai tvarkyti ir jų grąžinimui bei išsiuntimui iš Lietuvos vykdyti. Centras įsikūręs Pabradėje, Vilniaus g. 100, prie kelio .

Istorija 

Centras įkurtas 1997 m. Pabradėje, Pasienio policijos departamento prie Vidaus reikalų ministerijos Greito reagavimo bataliono dislokacijos vietoje kaip Užsieniečių registracijos centras prie Vidaus reikalų ministerijos. Jis vėliau buvo pavaldus Policijos departamentui prie Vidaus reikalų ministerijos.

2000 m. centras tapo tiesiogiai pavaldus Pasienio policijos departamentui prie VRM.

2007 m. centras pertvarkytas į Užsieniečių laikymo rinktinę, 2008 m. šioji vėl pertvarkyta į Užsieniečių registracijos centrą.

2016 m. centras prijungtas prie Valstybės sienos apsaugos tarnybos. 2017–2019 m. centro pastatai buvo rekonstruoti.

Viršininkai 

 Algimantas Varnelis – 1999–2001 m.
 Robertas Petraitis – 2001–2012 m.
 Remigijus Volikas – 2012–2016 m.
 Aleksandras Kislovas – nuo 2016 m.

Šaltiniai 

Pabradė
Ossip Zadkine

Osipas Cadkinas (, 1890 – 1967 m.) – iš Baltarusijos žydų kilęs XX a. Prancūzijos avangardinis skulptorius ir tapytojas.

Biografija 
Osipas Cadkinas gimė 1890 m. liepos 14 d. Vitebske žydų šeimoje, tuometinėje Rusijos imperijoje (dabar Baltarusija). Jo tėvas Efimas buvo klasikinių kalbų profesorius ir 1905 m. išsiuntė Osipą pas gimines į Angliją išmokti „anglų kalbos ir gerų manierų“. 1909 m. O. Cadkinas atvyko į Paryžių, kur trumpai mokėsi Aukštojoje dailės mokykloje. Greitu laiku susidraugavo su vietos iškiliais avangardiniais menininkais, tarp kurių Gijomas Apolineras, Pablas Pikasas, Aleksandras Archipenka, Konstantinas Brankušis, Žakas Lipšicas. O. Cadkinas aukštai vertino O. Rodeno realistinę skulptūrą, tačiau apie 1917 m. jo kūrybos stilius tapo labiausiai įtakotas kubizmo. Skirtingai nuo intelektualių P. Pikaso ir Ž. Brako kūrinių, O. Cadkinas kubistines formas naudojo išreikšti dramatiškumui ir ekspresyvumui.

1915 m. O. Cadkinas įstojo į Prancūzijos armiją, dalyvavo Pirmajame pasauliniame kare ir buvo apnuodytas fronte. 1921 m. O. Cadkinas priėmė Prancūzijos pilietybę. Tarpukariu dirbo Paryžiuje ir pasitraukė nuo vokiečių okupacijos Antrojo pasaulinio karo metu į JAV, kur Niujorke dėstė Studentų meno lygoje. 1944 m. O. Cadkinas grįžo į Paryžių. Jo kūryba buvo labiau būdingas melodramatiškumas, tačiau 1953 m. Roterdamo miestui sukurta skulptūra „Sunaikintas miestas“ (arba „Sugriautas miestas“) pasižymėjo figūros galingumu. Ši skulptūra buvo įkvėpta po karo matytų sugriauto Roterdamo vaizdų ir plačiai išgarsino skulptorių. Vėliau O. Cadkinas nestokojo viešų užsakymų. Jo skulptūrų yra Amsterdame, Jeruzalėje ir kitur. 1950 m. jis buvo apdovanotas Didžiuoju prizu už skulptūrą Venecijos bienalėje ir 1960 m. − Didžiuoju prizu iš Paryžiaus miesto. Osipas Cadkinas mirė 1967 m. lapkričio 25 d. Paryžiuje. Palaidotas Monparnaso kapinėse. O. Cadkino ateljė Paryžiuje įsteigtas jo vardo muziejus. Menininkas gyvenimo metu užsiėmė fotografija, yra sukūręs gobelenų.

Viešų skulptūrų pavyzdžiai

Kūrinių galerijos 

 wikiart.org
 O. Cadkino muziejus
 artnet.com

Šaltiniai 
 The Oxford Dictionary of Art and Artists. Oxford University Press, − 2009, p. 691
 Encyclopaedia Britannica

Nuorodos 
 O. Cadkino vardo muziejus
 O. Cadkino kūrybos centras

Zadkine, Ossip
Zadkine, Ossip
Zadkine, Ossip
Katyčių evangelikų liuteronų bažnyčia

Katyčių evangelikų liuteronų bažnyčia – veikiantys evangelikų liuteronų maldos namai Katyčiuose, Šilutės rajone. Bažnyčia stovi miestelio centre, prie Turgaus aikštės. Šventoriuje išlikę senųjų palaidojimų, šalia yra Katyčių evangelikų liuteronų III–osios kapinės. 

Katyčių bažnyčia yra viena seniausių Klaipėdos krašte. 1996 m. įtraukta į Kultūros paveldo registrą. (unikalus kodas ).

Istorija 

Parapija Katyčiuose įkurta 1558 m. Po 10 metų pastatyta pirmoji bažnyčia. Po maro ištuštėjusiose apylinkėse apsigyveno nemažai vokiečių tautybės žmonių, pamaldos buvo laikomos vokiečių ir lietuvių kalbomis. 1809 m. bažnyčią netikėtai aplankė Prūsijos karalienė Luizė. Bendraudama su parapijiečiais ji pažadėjo ir vėliau dovanojo 600 kg sveriantį varpą. 

Katyčių bažnyčia iš lauko akmenų ir plytų, bet mediniu bokštu pastatyta 1734 m., šalia senųjų kapinių. 1801 m. praūžus stipriam viesului nulaužtas bažnyčios bokštas. 1894 m. Katyčių bažnyčia dar kartą iš pagrindų pertvarkyta, remon­tuota, įgijo stačiakampę formą. Mediniame bokšte kabėjo trys varpai, iš kurių vienas buvo dovanotas karalienės Luizės.

Per Antrąjį pasaulinį karą bažnyčia nenukentėjo, tačiau daugiausia nuostolių patyrė sovietmečiu. 1955 m. valdžia bažnyčią nacionalizavo. Nutarus čia įrengti kino salę, prireikė pertvarkyti interjerą – išgriauti altorių, sakyklą, panaikinti religinę atributiką. Buvo nugriauta varpinė, dingo varpai, užverstos po grindimis buvusios kriptos. Į įrengtąjį „kultūros židinį“ katytiškiai atsisakė eiti. Nepasiekusi tikslų, valdžia bažnyčią 1958 m. grąžino tikintiesiems. Pamažu evangelikų liuteronų bendruomenė bažnyčią atstatinėjo. 

1991 m. Katyčių evangelikų liuteronų bendruomenė atgimė iš naujo. Netrukus prasidėjo ir bažnyčios remontas. Po 1992–1994 m. restauracijos vėl atstatyta varpinė, įkeltas varpas. 2008 m. pakeistos medinės stogo konstrukcijos, vokiškomis čerpėmis iš naujo uždengtas stogas. Iš Vokietijos buvo atvežti vargonai, kuriuos sustatė meistras Jorg Nass.

Architektūra 

Bažnyčia sumūryta iš akmens ir plytų, asimetrinė, halinė vienanavė, vienbokštė. Statinys stačiakampio plano. Rytinėje pusėje pristatyta zakristija, o šiaurėje – prieangis. Statinio išorė lakoniškų formų – sienas skaido tik cokolio bei frizų traukos ir stačiakampiai langai. Pagrindinį fasadą užbaigia trapecinis frontonas, kuriame simetriškai išdėstyti nedideli langeliai ir kvadratinio plano bokštelis. Fasado centre yra stačiakampės durys. Šoniniuose fasaduose ypač ryškus, aukštesnis už sienas stogas.

Galerija

Šaltiniai

Nuorodos 

 MLE. Katyčių parapija
 Katyčių parapijos istorija 
 Architektūros objektai. Katyčių evangelikų liuteronų bažnyčia 
 Šilutės krašto lankomi objektai
 Katyčių liuteronų bažnyčia, nuotraukos (miestai,net)
 Katyčių liuteronų parapija 

Šilutės rajono bažnyčios
Lietuvos evangelikų liuteronų bažnyčios
Katyčiai
Baroko architektūra Lietuvoje
Jolyon Palmer

Jolyon Palmer (g. 1991 m. sausio 20 d.) – automobilių sporto lenktynininkas iš Didžiosios Britanijos. 2014 m. britas nugalėjo GP2 serijos čempionate.

2014 m. jis buvo Formulės 1 Force India komandos bandytojas, o 2015 m. sezone tą pačią poziciją užėmė Lotus F1 ekipoje.

2015 m. spalio 23 d. prancūzų komanda paskelbė, kad Jolyon Palmer nuo 2016 m. sezono bus jų komandos lenktynininkas.

Nuorodos 
 Oficiali lenktynininko svetainė

Išnašos 

Palmer
Palmer
Palmer
Kelmės miesto stadionas

Kelmės centrinis stadionas – stadionas Lietuvoje, Kelmės mieste, vaizdingoje miesto dalyje prie Kražantės upės. Jame namų rungtynes žaidžia FK Kražantė Kelmė. Greta stadiono yra Draugystės parkas.

Istorija 

Šioje vietoje stadionas įkurtas XX amžiaus III dešimtmetyje. Jame nuo 1926 m. treniruotes ir varžybas rengdavo Lietuvos fizinio lavinimo sąjungos (LFLS), futbolo sekcijos nariai.

Anksčiau (1994–1997) namų rungtynes šiame stadione žaisdavo ir moterų futbolo klubas Kelmės „Joginta“.

2015 m. metais stadionas renovuotas, atsirado tribūna su 50 sėdimų kėdučių, pastatyti jūriniai konteineriai, kurie tapo persirengimo kabinomis ir už vartų pakabinti kamuolių gaudymo tinklai.

2015 ir 2016 m. jame vyko Pirmos lygos rungtynės. Namų rungtynes žaidė Kelmės „Kražantė“.

Stadionas yra su natūralia veja. Jame sportuoja Kelmės vaikų ir jaunimo sporto mokyklos auklėtiniai.

Šaltiniai 

Lietuvos futbolo stadionai
Kelmė
Sergio Martino

Sergio Martino (1938 m. liepos 19 d. Roma) – italų kino prodiuseris ir režisierius, kūręs įvairaus žanro filmus, o praėjusio amžiaus 8 dešimtmetyje garsėjęs kaip komedijų autorius. Jis dažnai kūrė kartu su broliu, prodiuseriu Luciano Martino, o filmus dažnai pasirašinėjo įvairiais pseudonimais (Julian Barry, Martin Dolman, Serge Martin, Christian Plummer, George Raminto).

Jo senelis Gennaro Righeli taip pat buvo susijęs su kinu ir dalyvavo kuriant pirmąjį Italijoje garsinį filmą, kas taip pat įtakojo Sergio pasirenkant profesiją. Pradžioje jis dirbo režisieriaus Mario Bava asistentu, vėliau padėjo vyresniajam broliui rašyti scenarijus ir prodiusuoti kitų režisierių darbus. 1969 m. buvo sukurtas jo debiutinis dokumentinis filmas „America così nuda, così violenta“. Tais pačiais metais jis prisidėjo prie dramos „Madam Bovari nuodėmės“, kurios filmavimo aikštelėje susipažino su jauna aktore Edwige Fenech. 1971 m. ji jau filmavosi pas Sergio giallo juostoje „Keistas ponios Vord įprotis“. Kuriant šį filmą susiformavo ilgalaikė komanda: režisierius Sergio Martino, prodiuseris Luciano Martino ir scenaristas Ernesto Gastaldi. Tuo laikotarpiu sukurti giallo filmai „Visos tamsos spalvos“ ir „Tavo blogis užrakintas ir tik aš turiu raktą“ laiko ryškų pėdsaką šio stiliaus istorijoje, o Sergio užsirekomendavo kaip sėkmingas, savo stilių turintis režisierius.

Dešimtmečio pabaigoje, pasibaigus giallo žanro bumui, Sergio ėmėsi kurti kriminalinius trilerius bei tuo metu itin populiarias erotines komedijas, tačiau išmėgino save ir kituose žanruose: 1977 m. pasirodė jo vesternas „Mannaja“, 1978 m. – siaubo filmas „La Montagna Del Dio Cannibale“ su Ursula Andress.
 
9 ir 10 dešimtmečiais jis praktiškai pasitraukė iš kino ir daugiausia laiko kūrė televizijoje. Žymiausi aktoriai, su kuriais jis dirbo, buvo George Hilton, Ivan Rassimov, Barbara Bouchet bei Edwige Fenech.

Dalinė filmografija 
 „Keistas ponios Vord įprotis“ (1971)
 „Visos tamsos spalvos“ (1972)
 „Tavo blogis užrakintas ir tik aš turiu raktą“ (1972)
 „Džovanona, platūs klubai“ (1973)
 „Torso“ (1973)
 „Lošėjų miestas“ (1975)
 „Paskutinis šūvis“ (1975)
 „40 laipsnių po antklode“ (1976)
 „Nuogi ir be gėdos“ (1976)
 „Nuogi ir be gėdos“ (1976) 
 „Mannaja“ (1977)
 „Žmonių - žuvų sala“ (1979)
 „Šeštadienis, sekmadienis ir penktadienis“ (1979)
 „Žmona atostogose... meilužė mieste“ (1980)
 „Cukrus, medus ir pipirai“ (1980)
 „Spagečiai vidurnaktį“ (1981)
 „Raguoliai su kremu“ (1981)
 „Nežaiskite su tigrais“ (1982)
 „Bloga akis“ (1983)
 „Stebint Mariną“ (1992)

Nuorodos 
 IMDb profilis

Italijos režisieriai
Kino prodiuseriai
Luciano Martino

Luciano Martino (1933 m. gruodžio 22 – 2013 m. rugpjūčio 14)  buvo italų filmų prodiuseris, režisierius ir scenarijų autorius.

Biografija 
Luciano gimė Romoje ir buvo režisieriaus Sergio Martino vyresnysis brolis. Pradėjęs karjerą kine kaip scenarijų autorius, 1965 m. jis debiutavo kaip režisierius filmu „Le spie uccidono a Beirut“. Kaip rašytojas, jis dirbo su režisieriais Mario Bava („La frusta e il corpo“), Michele Lupo („Arizona Colt“) ir Lamberto Bava („Delirium“), o 7 ir 8 dešimtmečiuose pasižymėjo kaip komedijų, tuo metu itin populiarių Italijoje, scenarijų autorius. Daugiausia jo dėka išpopuliarėjo aktorė Edwige Fenech, su kuria jis tuo metu palaikė artimus ryšius.

Per savo karjerą Luciano režisavo 7 filmus, prisidėjo prie daugiau kaip 90-ies scenarijų ir 120-ies prodiusuotų darbų.

Filmografija

Režisuoti filmai (visi) 
 Un ojo al gato y otro al garabato (2000) (trumpo metražo)
 In Camera mia (1992)
 Nel giardino delle rose (1990)
 Mergelė, jautis ir ožiaragis (1977)
 I segreti della città più nude del mondo (1971) (dokumentinis)
 Furia a Marrakech (1966)
 Le spie uccidono a Beirut (1965)

Scenarijų autorius (dalis) 
 „10000 dolerių už žudynes“ (1966)
 „Mergelė, jautis ir ožiaragis“ (1977)
 „Žmonių - žuvų sala“ (1979)

Prodiusuoti filmai (dalis) 
 „10000 dolerių už žudynes“ (1966)
 „Madam Bovari nuodėmės“ (1969)
 „Keistas ponios Vord įprotis“ (1971)
 „Visos tamsos spalvos“ (1972)
 „Tavo blogis užrakintas ir tik aš turiu raktą“ (1972)
 „Džovanona, platūs klubai“ (1973)
 „Lošėjų miestas“ (1975)
 „Nuogi ir be gėdos“ (1976)
 „40 laipsnių po antklode“ (1976)
 „Mergelė, jautis ir ožiaragis“ (1977)
 „Šeštadienis, sekmadienis ir penktadienis“ (1979)
 „Žmonių - žuvų sala“ (1979)
 „Cukrus, medus ir pipirai“ (1980)
 „Žmona atostogose... meilužė mieste“ (1980)
 „Raguoliai su kremu“ (1981)
 „Nežaiskite su tigrais“ (1982)
 „Bloga akis“ (1983)

Italijos režisieriai
Kino prodiuseriai
Plan B

Benjamin Paul Ballance-Drew (g. 1989 m. spalio 22 d.), geriau žinomas kaip Plan B arba Ben Drew – britų dainininkas, dainų autorius aktorius bei filmų ir muzikos kūrėjas. Per savo karjerą yra išleidęs tris studijinius albumus, iš kurių du tapo perkamiausiais Jungtinėje Karalystėje.

Drew taip pat yra atlikęs nemažai vaidmenų įvairiuose filmuose. 2012 m. buvo išleistas jo sukurtas ir režisuotas filmas „Ill Manors“, kuriam jis taip pat sukūrė ir garso takelį.

Diskografija 
 Who Needs Actions When You Got Words (2006)
 The Defamation of Strickland Banks (2010)
 Ill Manors (2012) (to paties pavadinimo filmo garso takelis)

Filmografija 
 Adulthood (2008)
 Harry Brown (2009)
 4.3.2.1 (2010)
 Turnout (2011)
 Ill Manors (2012)
 The Sweeney (2012)

Nuorodos 
 
 

Jungtinės Karalystės atlikėjai
Ill Manors

Ill Manors (rašoma ill Manors) – trečiasis studijinis britų atlikėjo Plan B albumas, kuris taip pat yra to paties pavadinimo garso takelis, tačiau ne visos dainos, esančios albume, pasirodo filme. Pirmasis albumo sinlgas „Ill Manors“, parašytas apie 2011 m. riaušes Anglijoje, susilaukė didelio pasisekimo tarp klausytojų ir kritikų – jis pasiekė šeštąją vietą Jungtinės Karalystės „UK Singles Chart“ singlų tope. Pats albumas taip pat buvo labai gerai įvertintas kritikų ir debiutavo pirmoje vietoje šalyje, tapdamas antruoju atlikėjo albumu, pasiekusiu topo viršūnę.

„Ill Manors“ buvo nominuotas 2012 m. „Mercury Prize“ apdovanojimui, tačiau nusileido grupės „Alt-J“ albumui „An Awesome Wave“.

Dainų sąrašas 

2012 albumai
Pnau

Pnau – australų elektroninės muzikos duetas iš Sidnėjaus. Grupė išgarsėjo 1999 m. išleidusi albumą „Sambanova“, 2000 m. laimėjusi geriausio Australijos šokių muzikos albumo apdovanojimą. Iš viso grupė yra išleidusi keturis studijinius albumus ir vieną remiksų albumą, įrašyta kartu su britų atlikėju Elton John.

Grupės narys Nick Littlemore taip pat yra įkūręs elektroninės muzikos grupę „Empire of the Sun“.

Grupės nariai 
 Nick Littlemore – vokalas, kiti instrumentai
 Peter Mayes – gitara, kiti instrumentai

Diskografija 
 Sambanova (1999)
 Again (2003)
 Pnau (2007)
 Soft Universe (2011)
 Good Morning to the Night (2012) <small>(Elton John vs Pnau, remiksų albumas)

Nuorodos 
 
 

Australijos muzikos grupės
Newton Faulkner

Sam Newton Battenberg Faulkner (g. 1985 m. sausio 11 d.) – britų muzikantas, dainininkas ir dainų autorius iš Raigeito. Geriausiai žinomas dėl savo specifinio perkusiško grojimo gitara. Debiutinį albumą „Hand Built by Robots“ išleido 2007 m., kuris iškart tapo perkamiausiu Jungtinėje Karalystėje. Šiuo metu yra išleidęs penkis albumus.

Diskografija 
 Hand Built by Robots (2007)
 Rebuilt by Humans (2009)
 Write It On Your Skin (2012)
 Studio Zoo (2013)
 Human Love (2015)

Nuorodos 
 
 

Jungtinės Karalystės atlikėjai
Write It On Your Skin

Write It On Your Skin – trečiasis studijinis britų atlikėjo Newton Faulkner albumas, išleistas 2012 m. liepos 9 d. Albumas sulaukė teigiamų kritikų įvertinimų ir debiutavo pirmoje vietoje Jungtinėje Karalystėje, tapdamas antruoju atlikėjo albumu, pasiekusiu reitingo viršūnę.

Dainų sąrašas 

2012 albumai
Paola Pitagora

Paola Pitagora (tikrasis vardas – Paola Gargaloni ; g. 1941 m. rugpjūčio 24 d. Parma) – italų kino aktorė.

Biografija 

Gimusi Parmoje, Paola lankė Alessandro Ferseno aktorystės mokyklą, o 1960 m. debiutavo televizijos kanalo RAI programose kaip pagalbinė laidų vedėja. 1962 m. ji pirmą kartą pasirodė teatro scenoje ir vėliau joje sukūrė ne vieną svarbų vaidmenį. 1965 m. Paola sulaukė pripažinimo ir dėmesio dėl pagrindinio vaidmens TV seriale „Promessi sposi“. 

Kine ji pirmą kartą pasirodė 1959 m. filme „Costa azzurra“, tačiau nebuvo paminėta titruose. 1965 m. Paola sukūrė vieną geriausių savo vaidmenų juostoje „I pugni in tasca“, o 1969 m. pelnė Italijos nacionalinio kino žurnalistų sindikato skiriamą apdovanojimą „Sidabrinė juosta“ už darbą filme „Senza sapere niente di lei“.

Paola yra sukūrusi keletą dainų vaikams, už kurias 1962 m. pelnė „Zecchino d‘Oro“ apdovanojimą.

1982 m. jos aktai buvo išspausdinti itališkame žurnalo „Playboy“ leidinyje. 

Su Ciro Ciri turi dukterį, taip pat aktorę Evita Ciri, su kuria 2004 m. kartu vaidino spektaklyje „Magnificat“.

Dalinė filmografija 

 „Kapo“ (1960)
 „Barabas“ (1961)
 „Tiesa ir melas“ (1972)
 „Gyvatė“ (1973)
 „Revolveris“ (1973)

Apdovanojimai 
 Nastro d'argento – geriausia aktorė (1970 m.)

Šaltiniai

Nuorodos 

 IMDb profilis

Italijos aktoriai
KK Kilučiai

KK „Kilučiai““ – mėgėjų krepšinio klubas iš Kilučių, Biržų rajono rungtyniaujantis mažų miestelių lygoje MML.

Klubo pavadinimai 
 2013–2015 m. Kilučių KK „Kilučiai-Valdo“ (spalvos: žalia geltona)
 2015–2016 m. Kilučių KK „Kilučiai“ (spalvos: žalia geltona)

Sezonai

2013/14 m. sezonas 

Lietuvos mažųjų miestelių krepšinio lyga
 2015-03-28 Kavarsko Kavarskas vs. Kilučių Valdo 82-64
 2015-03-22 Kilučių Valdo vs. Kavarsko Kavarskas 66-84
 2015-02-21 Parovėjos Agaras vs. Kilučių Valdo 86-62
 2015-02-14 Pandėlio Pandėlys vs. Kilučių Valdo 77-71
 2015-01-31 Kilučių Valdo vs. Juodupės Rokvesta 64-102
 2015-01-18 Obelių SK Obeliai vs. Kilučių Valdo 90-65
 2014-12-07 Juodupės Rokvesta vs. Kilučių Valdo 82-56
 2014-11-30 Kilučių Valdo vs. Parovėjos Agaras 66-80
 2014-11-15 Kilučių Valdo vs. Obelių SK Obeliai 71-83
 2014-11-02 Kilučių Valdo vs. Pandėlio Pandėlys 91-48

2014/15 m. sezonas 
Lietuvos mažųjų miestelių krepšinio lyga
 2015-03-28 Kavarsko Kavarskas vs. Kilučių Valdo 82-64
 2015-03-22 Kilučių Valdo vs. Kavarsko Kavarskas 66-84
 2015-02-21 Parovėjos Agaras vs. Kilučių Valdo 86-62
 2015-02-14 Pandėlio Pandėlys vs. Kilučių Valdo 77-71
 2015-01-31 Kilučių Valdo vs. Juodupės Rokvesta 64-102
 2015-01-18 Obelių SK Obeliai vs. Kilučių Valdo 90-65
 2014-12-07 Juodupės Rokvesta vs. Kilučių Valdo 82-56
 2014-11-30 Kilučių Valdo vs. Parovėjos Agaras 66-80
 2014-11-15 Kilučių Valdo vs. Obelių SK Obeliai 71-83
 2014-11-02 Kilučių Valdo vs. Pandėlio Pandėlys 91-48

Nuorodos 
 MML svetainė
 Facebook: Biržų krepšinis

Lietuvos krepšinio klubai
Parovėjos KK Agaras

KK „Agaras“ – mėgėjų krepšinio klubas iš Parovėjos, Biržų rajono, rungtyniaujantis mažų miestelių lygoje MML.

Klubo pavadinimai 

 2015–2016 m. Parovėjos KK „Agaras“ (spalvos: juoda-balta-raudona)

Sezonai

2014/15 m. sezonas 
Lietuvos mažųjų miestelių krepšinio lyga
 2015-03-27 Parovėjos Agaras vs. Pandėlio Pandėlys 75-66
 2015-03-22 Pandėlio Pandėlys vs. Parovėjos Agaras 80-67
 2015-03-14 Šeduvos SK Šeduva vs. Parovėjos Agaras 78-93
 2015-03-07 Parovėjos Agaras vs. Šeduvos SK Šeduva 74-99
 2015-02-21 Parovėjos Agaras vs. Kilučių Valdo 86-62
 2015-01-31 Parovėjos Agaras vs. Pandėlio Pandėlys 85-62
 2015-01-24 Obelių SK Obeliai vs. Parovėjos Agaras 115-52
 2015-01-10 Parovėjos Agaras vs. Juodupės Rokvesta 55-81
 2014-12-13 Parovėjos Agaras vs. Obelių SK Obeliai 62-83
 2014-11-30 Kilučių Valdo vs. Parovėjos Agaras 66-80
 2014-11-15 Pandėlio Pandėlys vs. Parovėjos Agaras 74-76
 2014-10-26 Juodupės Rokvesta vs. Parovėjos Agaras 107-45

2015/16 m. sezonas 

Žaidėjai
 Karolis Petkevičius PG 175 cm 60 kg 21 m.
 Erikas Kleinis SF 180 cm 80 kg 33 m.
 Tadas Gudeikis PF 193 cm 86 kg 30 m.
 Dovydas Venclovas SG 180 cm 75 kg 29 m.
 Vilandas Balčiūnas PF 189 cm 115 kg 34 m.
 Danas Skeberdis C 200 cm 110 kg 51 m.
 Redas Vaitiekūnas PG 175 cm 75 kg 37 m.
 Aurimas Tuomas SG 182 cm 75 kg 30 m.
 Ramūnas Armonas SG 182 cm 77 kg 28 m.
 Evaldas Vasiliauskas SG 179 cm 76 kg 31 m.
 Liutauras Alekna PF 188 cm 85 kg 32 m.
 Mantas Pilvelis C 198 cm 105 kg 27 m.
 Domas Grundelė SF 190 cm 80 kg 32 m.
 Tadas Špokas SF 191 cm 93 kg 29 m.
 Antanas Macys C 199 cm 110 kg 22 m.
 Arūnas Armonas SG 183 cm 90 kg 22 m.
 Andrius Stabinys PF 195 cm 90 kg 28 m.

Nuorodos 
 MML: http://www.mml.lt/komandos/1934-parovejos-agaras/zaidejai.html

Lietuvos krepšinio klubai
Gary Barlow

Gary Barlow (g. 1971 m. sausio 20 d.) – britų dainininkas, dainų autorius, įrašų prodiuseris, pianistas ir kompozitorius iš Frodšemo. Geriausiai žinomas kaip grupės „Take That“ pagrindinis vokalistas, taip pat muzikinio konkurso „The X Factor UK“ 8-10 sezonų pagrindinis vertintojas. Barlow yra vienas sėkmingiausiu Britanijos dainų autorių, kadangi keturiolika jo dainų pasiekė pirmąją vietą „UK Singles Chart“ singlų reitinge. Yra išleidęs keturis solinius albumus. Visame pasaulyje yra parduota per 50 milijonų atlikėjo įrašų.

2012 m. Barlow buvo apdovanotas Britanijos imperijos ordinu už nuopelnus muzikoje ir labdaringoje veikloje.

Diskografija 
 Open Road (1997)
 Twelve Months, Eleven Days (1999)
 Sing (2012)
 Since I Saw You Last (2013)

Nuorodos 
 
 

Jungtinės Karalystės atlikėjai
Sing

Sing – trečiasis studijinis britų atlikėjo Gary Barlow albumas, išleistas 2012 m. gegužės 25 d. Albumas buvo skirtas Britanijos karalienės Elžbietos II 60-ies metų valdymo jubiliejui paminėti. Albumo singlas „Sing“ tapo oficialia šios šventės daina ir taip pat pasiekė pirmąją vietą „UK Singles Chart“ reitinge. Albumas taip pat susilaukė daugiausia teigiamų kritikų įvertinimų ir debiutavo pirmoje vietoje šalyje, ten išbūdamas tris savaites. „Sing“ buvo antrasis solinis Barlow albumas, pasiekęs reitingo viršūnę.

Dainų sąrašas 

2012 albumai
Strangeland

Strangeland – ketvirtasis studijinis britų alternatyvaus roko grupės „Keane“ albumas, išleistas 2012 m. gegužės 4 d. Tai – pirmasis grupės įrašas, kuriame bosistas Jesse Quin groja kaip oficialus grupės narys. Nepaisant to, jog albumas susilaukė nelabai gerų kritikų įvertinimų, jis debiutavo pirmoje vietoje Jungtinės Karalystės albumų reitinge, tapdamas penktuoju grupės albumu, pasiekusiu reitingo viršūnę.

Jungtinėje Karalystėje yra parduota virš 100 tūkstančių albumo kopijų.

Dainų sąrašas 

2012 albumai
Keane albumai
Electra Heart

Electra Heart – antrasis studijinis Velso atlikėjos Marina and the Diamonds albumas, išleistas 2012 m. balandžio 27 d. Albumas nuo ankstesnių atlikėjos įrašų skiriasi electropop skambesiu, o dainos atliekamos atlikėjos sukurto personažo „Electra Heart“, kuris demonstruoja moteriškus stereotipus JAV kultūroje.

„Electra Heart“ nesusilaukė labai gerų kritikų įvertinimų, jie negailėjo pastabų atlikėjos naujam muzikiniui stiliui ir pačiai albumo produkcijai. Tačiau albumas vistiek debiutavo pirmoje Jungtinės Karalystės albumų reitingo vietoje, tapdamas pirmuoju jos albumu, pasiekusiu reitingo viršūnę.

Dainų sąrašas

Topai

Savaitės topai

Metų pabaigos topai

Sertifikatai

Išnašos 

2012 albumai
Paul Weller

John William „Paul“ Weller, Jr. (g. 1958 m. gegužės 25 d.) – britų dainininkas, dainų autorius ir muzikantas. Geriausiai žinomas kaip grupių „The Jam“ ir „The Style Council“ narys, taip pat 1991 m. pradėjo solinę karjerą. Iš viso yra išleidęs 12 solinių albumų (iš kurių keturi pasiekė pirmąją vietą Jungtinėje Karalystėje) ir yra laikomas vienu įtakingiausių Britanijos muzikos kūrėjų.

Diskografija 
 Paul Weller (1992)
 Wild Wood (1993)
 Stanley Road (1995)
 Heavy Soul (1997)
 Heliocentric (2000)
 Illumination (2002)
 Studio 150 (2004)
 As Is Now (2005)
 22 Dreams (2008)
 Wake Up the Nation (2010)
 Sonik Kicks (2012)
 Saturns Pattern (2015)

Nuorodos 
 
 

Jungtinės Karalystės atlikėjai
Sonik Kicks

Sonik Kicks – vienuoliktasis studijinis britų atlikėjo Paul Weller albumas, išleistas 2012 m. kovo 19 d. Albumas susilaukė daugiausia teigiamų kritikų įvertinimų ir debiutavo pirmoje vietoje Jungtinės Karalystės albumų reitinge, tapdamas ketvirtuoju atlikėjo albumu, pasiekusiu reitingo viršūnę.

Dainų sąrašas 

2012 albumai
Osteosarkoma

Osteosarkoma – piktybinis kaulinio audinio navikas. Tai dažniausiai pasitaikantis pirminis kaulų piktybinis navikas. Jis vystosi iš kaulinio audinio, kartais gali būti susijęs su buvusia infekcija, trauma, Paget liga. Pastebėta, kad svarbią reikšmę turi tumoro supresinių genų mutacijos. Dažniausiai serga 10–25 metų amžiaus asmenys, vyrai du kartus dažniau nei moterys. Naviko dažniausia lokalizacija – ilgieji vamzdiniai kaulai, beveik 50 % atvejų jis aptinkamas apie kelio sritį.

Simptomai 
Pasireiškia gana stiprus nuolatinis skausmas, patinimas, gali atsirasti patologinių lūžių. Kiek rečiau pasitaiko šlubavimas, taip pat judesių amplitudės sumažėjimas, silpnumas, atsiranda galūnės veninė stazė – kraujas nenuteka iš kojų, jos patinsta. Kaule navikas auga, plečiasi, iškelia antkaulį į minkštuosius audinius, gali plėstis į sąnarį bei metastazuoti.

Diagnozavimas 
Diagnozavimo tikslais atliekama rentgenografija – matoma netaisyklingos formos, iš kaulo ribų išeinanti destrukcijos zona, kaulo pragraužimas (piktybiškumo požymis), stebimas ties naviko kraštu antkaulio pakilimas – „stogelis“ (Coldman‘o trikampis). Radioizotopiniu skenavimu nustatomas izotopo kaupimas. Išsamesnę informaciją suteikia kompiuterinės tomografijos, magnetinio rezonanso tyrimas. Angiografija rodo minkštųjų audinių būklę. Laboratoriniuose kraujo tyrimuose nustatomas LDH, šarminės fosfatazės kiekio padidėjimas.

Gydymas 
Gydant atliekama radikali chirurginė operacija – naviko pašalinimas. Reikalinga polichemoterapija (prieš operaciją, kurios trukmė 8-12 sav., ir po operacijos, kuri trunka 6-12 mėn.). Taip pat taikoma ir radioterapija. 20-80 % ligonių pirminės diagnozės metu jau būna metastazės į plaučius. Jos gali būti šalinamos, tačiau tai nepagerina ligonio išgyvenamumo.

Šaltiniai 
 „What is osteosarcoma?“ (cancer.org)
 „Osteosarcoma and Malignant Fibrous Histiocytoma of Bone Treatment (PDQ®)“ (cancer.gov)

Onkologinės ligos
Born to Die

Born to Die – antrasis studijinis amerikiečių atlikėjos Lana Del Rey albumas, išleistas 2012 m. sausio 27 d. Tai – pirmasis atlikėjos albumas, išleistas didelėje įrašų leidykloje. Nors albumas sulaukė skirtingų kritikų įvertinimų, jis debiutavo antroje vietoje „Billboard 200“ albumų reitinge ir pirmoje vietoje Jungtinėje Karalystėje, kur reitingo viršūnėje išbuvo dvi savaites.

2012 m. lapkričio 9 d. albumas buvo perleistas kartu su „Paradise“ EP ir buvo pervadintas į „Born to Die: The Paradise Edition“.

2014 m. liepos mėnesio duomenimis, visame pasaulyje yra parduota per 4 milijonus albumo kopijų.

Dainų sąrašas 

2012 albumai
+ (albumas)

+ (tariamas kaip „plus“) – debiutinis studijinis britų atlikėjo Ed Sheeran albumas, išleistas 2011 m. rugsėjo 9 d. Albumas iškart susilaukė didelio pasisekimo – singlai „The A Team“, „You Need Me, I Don’t Need You“ ir „Lego House“ pateko į Jungtinės Karalystės singlų reitingo penketuką. Pats albumas taip pat debiutavo pirmoje vietoje Jungtinėje Karalystėje ir penktoje vietoje JAV.

2015 m. birželio mėnesio duomenimis, Jungtinėje Karalystėje yra parduota per 1,95 milijono albumo kopijų, o JAV – per 1,1 milijono.

Dainų sąrašas

Išnašos 

2011 albumai
Debiutiniai albumai
Doo-Wops & Hooligans

Doo-Wops & Hooligans – debiutinis studijinis amerikiečių atlikėjo Bruno Mars albumas, išleistas 2010 m. spalio 4 d. Albumo singlai „Just the Way You Are“ ir „Grenade“ susilaukė didelio pasisekimo ir pasiekė pirmąsias vietas daugelyje singlų reitingų, tarp jų – ir Jungtinės Karalystės ir JAV. Pirmąją vietą Britanijoje pasiekė ir singlas „The Lazy Song“. Albumas sulaukė daugiausia teigiamų kritikų įvertinimų ir pasiekė pirmąją vietą Jungtinėje Karalystėje ir Kanadoje, taip pat trečią JAV.

Singlas „Just The Way You Are“ 2011 m. „Grammy“ apdovanojimuose laimėjo geriausio vyriško pop atlikimo nominacijoje. 2012 „Doo-Wops & Hooligans“ buvo nominuotas geriausio metų albumo ir geriausio vokalinio pop albumo nominacijose.

Dainų sąrašas 

2010 albumai
Debiutiniai albumai
Take Care

Take Care – antrasis studijinis kanadiečių reperio Drake albumas, išleistas 2011 m. lapkričio 15 d. Albume atlikėjas stengėsi hiphopą maišyti su R&B, pop ir elektroninės muzikos elementais. Dauguma kritikų albumą įvertino labai gerai. Albumas debiutavo pirmoje „Billboard 200“ reitingo vietoje, tapdamas antruoju atlikėjo albumu, pasiekusiu reitingo viršūnę. Singlai „Make Me Proud“ ir „Take Care“ pateko į „Billboard Hot 100“ singlų dešimtuką.

2013 m. Grammy apdovanojimuose „Take Care“ laimėjo geriausio metų repo albumo nominacijoje.

Dainų sąrašas 

2011 albumai
Drake albumai
Vilniaus–Marcinkonių geležinkelis

Vilniaus–Marcinkonių geležinkelis – 1520 mm vėžės geležinkelio linija, jungianti Vilnių su Marcinkonimis.

Istorija

Sankt Peterburgo–Varšuvos geležinkelis 

Linija buvo įrengta 1857–1864 m. kaip Sankt Peterburgo–Varšuvos geležinkelio dalis. 1861 m. Vilniaus gubernijos žemėlapyje Vilniaus–Gardino geležinkelio atkarpoje pažymėtos Valkininkų, Varėnos ir Marcinkonių stotys. Linija naudota keleiviniam transportui, Marcinkonyse pakraunami arba iškraunami buvo grūdai, valgomoji druska, akmens anglis, malkos ir mediena. 1911 m. eismo tvarkaraštis nurodo, jog Marcinkonių stotyje stodavo ir pašto traukinys.

Sankt Peterburgo–Varšuvos geležinkeliu keliaujant carui arba jo šeimos nariams, atkarpą Lentvaris–Marcinkonys saugodavo bent pora pulkų kariuomenės, pėsčia arba raita vietos policija. Būdavo stabdomas miško plukdymas Merkio bei Ūlos upėmis. Visi 100 sieksnių atstumu nuo geležinkelio gyvenę žmonės būdavo patikrinami, policija sudarinėjo jų sąrašus. Saugantis nuo traukinių plėšikų buvo įsakyta iškirsti mišką 300 m atstumu nuo geležinkelio linijos.

Linijos sutrumpinimas iki Marcinkonių 
Tarybinės okupacijos laikais linija Vilnius–Gardinas aktyviai naudota kroviniams vežti tiek į Baltarusiją, tiek į Berlyną. Iš kaimyninių šalių į Druskininkus daugiausia gabenti mazutas ir statybinės medžiagos. Po Tarybų Sąjungos žlugimo valstybės sieną kertanti linija tapo nebenaudojama. 2001–2002 m. sustabdytas eismas atkarpoje Druskininkai–valstybės siena, Druskininkų savivaldybė, tapusi atkarpos ilgalaikio turto savininke, bėgius demontavo. 2004 m. gruodį nutrauktas traukinių eismas atkarpoje Marcinkonys–valstybės siena, Marcinkonys tapo paskutine linijos Vilnius–Gardinas stotimi. Už Marcinkonių Gardino kryptimi liko trys geležinkelio stotelės – Margionių, Kabelių ir Senovės.

Geležinkelio Vilnius–Gardinas atkūrimo planai 
2010 m. planuotas Lietuvos ir Baltarusijos susisiekimo ministrų susitikimas dėl jungties su Baltarusija atkūrimo neįvyko. 2013 m. Gardine surengtas tarptautinis forumas „Lietuva–Gardino sritis: krovinių vežimo geležinkelių transporto plėtros galimybės“, kuriame dalyvavo Lietuvos ir Baltarusijos susisiekimo ir užsienio reikalų ministerijų atstovai, krovinių transportavimu suinteresuotos įmonės. Forumo metu aptartos jungties atkūrimo galimybės.

Stotys 
Geležinkelio stotys linijoje:

(sutampa su Vilniaus–Kauno linija)
 Vilniaus geležinkelio stotis
 Panerių geležinkelio stotis
 Trakų Vokės geležinkelio stotis
 Lentvario geležinkelio stotis
(tikroji linija)
 Senųjų Trakų geležinkelio stotis
 Miškinių geležinkelio stotis
 Šklėrių geležinkelio stotis
 Rūdiškių geležinkelio stotis
 Klepočių geležinkelio stotis
 Kalvių geležinkelio stotis
 Valkininkų geležinkelio stotis
 Pamerkių geležinkelio stotis
 Matuizų geležinkelio stotis
 Varėnos geležinkelio stotis
 Zervynų geležinkelio stotis
 Marcinkonių geležinkelio stotis

Šaltiniai 

Vilnius-Marcinkonys
Marcinkonių geležinkelio stotis

Marcinkonių geležinkelio stotis – geležinkelio stotis Marcinkonyse, paskutinė Vilniaus–Marcinkonių geležinkelio stotis.

Istorija 

1857–1864 m. pro Marcinkonis nutiesta Sankt Peterburgo–Varšuvos geležinkelio dalis Vilniaus–Gardino geležinkelis, kaime įrengta geležinkelio stotis. 1861 m. kaime pastatyti keleivių namai, vandens bokštas su pastatu vandens pompai ir butu mechanikui, įrengti peronas ir krovinių platforma. Tais pačiais metais geležinkelio stotis pažymėta Vilniaus gubernijos žemėlapyje. 1862 m. gruodžio 15 m. atidaryta ketvirtos klasės stotis. Pirmasis stoties viršininkas – Fiodoras Riabovas. Kiti pirmieji stoties darbuotojai buvo rusai ir baltarusiai, kadangi Lietuvoje trūko specialistų.

Vilniaus–Gardino geležinkelis naudotas keleiviniam transportui, Marcinkonyse buvo pakraunami arba iškraunami grūdai, valgomoji druska, akmens anglis, malkos ir mediena. 1911 m. eismo tvarkaraštis nurodo, jog Marcinkonių stotyje stodavo ir pašto traukinys. 1916 m. nuo Marcinkonių iki Katros nutiestas Prancūzkelis – siaurasis geležinkelis, skirtas gabenti keleivius iš kaimų bei medieną iš atokesnių kirtaviečių. Geležinkelis pastarajai paskirčiai naudotas iki 1974 m., kuomet buvo išardytas.

2004 m. gruodį nutraukus traukinių eismą atkarpoje Marcinkonys–valstybės siena bei išardžius dalį bėgių, Marcinkonys tapo paskutine linijos Vilnius–Gardinas stotimi. 2012 m. gruodžio 20 d. buvo minimas geležinkelio stoties 150-metis, šia proga stoties viršininkės Birutės Jezukevičienės iniciatyva buvo sukurta ekspozicija apie geležinkelio istoriją Marcinkonyse.

Šaltiniai 

Marcinkonys
Lietuvos geležinkelio stotys
Mac Miller

Malcolm James McCormick (g. 1992 m. sausio 19 d.- 2018 m. rugsėjo 7 d.), geriau žinomas kaip Mac Miller – amerikiečių reperis iš Pitsburgo. Taip pat yra gerai žinomas kaip įrašų prodiuseris, save vadinantis pseudonimu Larry Fisherman. Miller neretai naudoja pseudonimus – jis yra išleidęs įrašų pasivadinęs Delusional Thomas, Larry Lovestein ir The Velvet Revival.

Savo karjerą pradėjo penkiolikos, išleidęs pirmąjį dainų rinkinį („mixtape“). 2010 m. jis pasirašė kontraką su „Rostrum Records“ įrašų kompanija ir jau kitais metais išleido debiutinį albumą „Blue Slide Park“. Albumas iškart debiutavo pirmoje vietoje JAV „Billboard 200“ albumų reitinge. Šiuo metu yra išleidęs tris studijinius albumus ir keturis dainų rinkinius.

2013 m. Miller įsteigė savo įrašų kompaniją „REMember Music“.

Mac Miller mirė 2018 m. rugsėjo 7 d. Los Andžele, Kalifornija. Policijos teigimu Mac Miller perdozavo narkotikų, kurie sukėlė staigią mirtį.

Diskografija 
 Blue Slide Park (2011)
 Watching Movies with the Sound Off (2013)
 GO:OD AM (2015)
The Divine Feminine (2016)
Swimming (2018)
Circles (2020)

Nuorodos 
 
 

JAV dainininkai
Hiphopo atlikėjai
JAV repo atlikėjai
Blue Slide Park

Blue Slide Park – debiutinis studijinis amerikiečių reperio Mac Miller albumas, išleistas 2011 m. lapkričio 8 d. Nepaisant to, jog kritikai albumą vertino skirtingai, jis debiutavo pirmoje „Billboard 200“ reitingo vietoje.

2012 m. rugpjūčio mėnesio duomenimis, JAV buvo parduota 344 tūkstančiai albumo kopijų.

Dainų sąrašas 

2011 albumai
Debiutiniai albumai
Under the Mistletoe

Under the Mistletoe – antrasis studijinis kanadiečių atlikėjo Justin Bieber albumas, išleistas 2011 m. lapkričio 1 d. Tai – pirmasis atlikėjo kalėdinės muzikos albumas. Nors albumas sulaukė skirtingų kritikų įvertinimų, jis debiutavo pirmoje „Billboard 200“ reitingo vietoje, tapdamas trečiuoju atlikėjo albumu, pasiekusiu reitingo viršūnę.

2011 m. pabaigoje JAV buvo parduota 1,245 milijono albumo kopijų. „Under the Mistletoe“ buvo vienuoliktas geriausiai parduodamas tų metų albumas.

Dainų sąrašas 

2011 albumai
Vėžinė ląstelė

Vėžio ląstelės yra nekontroliuojamai ir greitai besidalijančios ląstelės. Nors šios ląstelės reguliariai susidaro organizme, vėžiu susergama tik tada, kai imuninės ląstelės (vadinamos natūraliais kileriais) nesugeba jų atpažinti ir sunaikinti. Praeityje buvo manoma, kad vėžys organizme neatpažįstamas ir nesunaikinamas, dėl silpnos imuninės sistemos. Bet naujausi tyrimai parodė, kad šių ląstelių nematomumas yra sąlygotas specifinių kostimuliantų molekulių, kurios dalyvauja antigenų sąveikoje su limfocitais.

Priežastys 
Sveikame kūne, ląstelės normaliai ir kontroliuojamai auga bei dauginasi. Pasenusias ar pažeistas ląsteles organizmas pakeičia naujomis ląstelėmis, toks procesas, kai vykdoma programuota ląstelių mirtis vadinama ląstelių apoptoze. Kai šis procesas sutrikdomas, nesveikos ar pasenusios ląstelės ne žūva, o lieka gyvos. Tokių ląstelių DNR dažniausiai būna pažeista, o tai gali sąlygoti vėžines savybes. Yra keturios klasės reguliacinių genų, kuriuose dažniausiai įvyksta mutacijos, lemiančios vėžinių ląstelių atsiradimą: 
 Ląstelės dauginimąsi skatinančiuose protoonkogenuose – jie sąlygoja ląstelių augimą ir diferenciaciją embrioniniu laikotarpiu, įvykus mutacijai tampa onkogenais, o tai sutrikdo jau minėtus procesus. 
 Dauginimąsi slopinančiuose navikų supresijos genuose (antionkogenuose pvz, Rb, p53) – jie normaliai slopina ląstelių augimą bei skatina diferenciaciją. Įvykus jų mutacijai, nebevykdo savo funkcijos. 
 Genuose, kurie reguliuoja programuotą ląstelės žūtį (apoptozę). 
 Reguliuojantys pažeistos DNR ištaisymą.

Patologija 
Baltosios kraujo ląstelės naudoja dvigubą atpažinimo sistemą, siekiant nustatyti patogeniškas ląsteles. Jeigu ląstelė yra pakitusi, t. y. linkusi suformuoti auglį ar yra užkrėsta, gaminamos molekulės MIC-A ir MIC-B, kurios prisijungia prie pakitusios ląstelės paviršiaus. Šis metodas naudojamas aptikti ir sunaikinti vėžines ląsteles.

Telomerazės 
Kai kurie tyrėjai teigia, kad vėžinės ląstelės turi unikalių bruožų, kurie padaro jas nemirtingas. Fermentas telomerazė naudojamas išplėsti vėžinės ląstelės gyvavimo ciklą. Telomeros po kiekvieno ląstelės dalijimosi sutrumpėja, o telomerazė šias struktūras prailgina. Tai pagrindinė priežastis, dėl kurios audiniuose susiformuoja augliai.

Kamieninės vėžinės ląstelės ir atsparumas vaistams 
Mokslininkai atrado medžiagą, esančią ant vėžinių ląstelių paviršiaus, kuri suteikia joms atsparumą vaistams, paversdama vėžines ląsteles pseudokamieninėmis. Jei vėžines ląsteles ima veikti vaistai, patogeniškos ląstelės savarankiškai virsta pseudokamieninėmis. Pasirodo, jog gydymas vaistais tik skatino vėžinių ląstelių vystymąsi. Laimei, yra vaistų, kurie gali sutrikdyti vėžinių ląstelių virtimą kamieninėmis, tuomet jau galimi taikyti tradiciniai gydymo metodai.

Susiję straipsniai

Šaltiniai

Kitos nuorodos 
 BCG strain S4-Jena: An early BCG strain is capable to reduce the proliferation of bladder cancer cells by induction of apoptosis. Ncbi.nlm.nih.gov. Retrieved on 2010-12-01.
 The History of Cancer. Cancer.org. Retrieved on 2010-12-01

Onkologija
Project Zero

Zero (Japonijoje, ), Project Zero (Europoje) arba Fatal Frame (Š. Amerikoje) – išlikimo siaubo kompiuterinių žaidimų serija, kurią sukūrė Japonijos „Koei Tecmo“ kompanija (anksčiau „Tecmo“).

Apie žaidimus 
Japonijoje žaidimai leidžiami „Zero“, Europoje ir Australijoje − „Project Zero“, Š. Amerikoje − „Fatal Frame“ pavadinimais. Nuo 2001 m. iki 2015 m. išleistos 5 žaidimų serijos dalys ir viena gretutinės linijos dalis. Ketvirtoji dalis buvo išleista tik Japonijoje. Pirmuosiuose trijuose žaidimuose veiksmas buvo perteikiamas iš fiksuotos kameros vaizdo, nuo ketvirtojo žaidimo naudojama iš per petį matomo trečiojo asmens vaizdo perspektyva.

Žaidimai 
Žaidimų serija:

Nuorodos 
 „Project Zero: Maiden of Black Water“ oficiali svetainė
 giantbomb.com

Kompiuterinių žaidimų serijos
Išlikimo žanro žaidimai
Mylo Xyloto

Mylo Xyloto – penktasis studijinis britų poproko grupės „Coldplay“ albumas, išleistas 2011 m. spalio 19 d. Anot grupės, albumas yra roko opera, pasakojanti istoriją apie pasaulį, kuriame vyriausybė paskelbė karą visam garsui ir spalvoms. Albumo singlai „Every Teardrop Is a Waterfall“ ir „Princess of China“ pateko į Jungtinės Karalystės „UK Singles Chart“ singlų dešimtuką, o daina „Paradise“ užėmė pirmąją vietą. Pats albumas taip pat debiutavo pirmoje vietoje 34-iose šalyse, tarp jų – ir Jungtinėje Karalystėje ir JAV.

2012 m. Grammy apdovanojimuose singlas „Paradise“ buvo nominuotas geriausio grupinio pop atlikimo nominacijoje, o „Every Teardrop is a Waterfall“ – geriausios roko dainos ir geriausio roko atlikimo. 2013 m. apdovanojimuose singlas „Charlie Brown“ buvo nominuotas geriausio roko atlikimo nominacijoje, o pats albumas – geriausio roko albumo.

2013 m. duomenimis, visame pasaulyje parduota daugiau, nei 8 milijonai „Mylo Xyloto“ kopijų.

Dainų sąrašas 

2011 albumai
Evanescence (albumas)

Evanescence – trečiasis to paties pavadinimo amerikiečių roko grupės albumas, išleistas 2011 m. spalio 7 d. Albumas susilaukė daugiausia teigiamų kritikų įvertinimų, kurie gyrė grupės vokalistės Amy Lee balsą ir grupės skambesį, tačiau pastebėjo, jog nemažai dainų labai panašios į ankstesniąją grupės kūrybą. Albumas, per pirmą savaitę pardavus 127 tūkstančius kopijų, debiutavo pirmoje „Billboard 200“ reitingo vietoje, tapdamas antruoju grupės įrašu, pasiekusiu pirmąją vietą.

Dainų sąrašas 
 Visas dainas prodiusavo Nick Raskulinecz.

2011 albumai
Pilionių koplyčia

Pilionių Šv. Elenos koplyčia – neveikianti koplyčia Kėdainių rajone, Dotnuvos seniūnijoje, Pilionių kaime, stūksanti ant medžiais apaugusio Pilionių (Naujaupio) piliakalnio, esančio tarp Dotnuvėlės upės tvenkinio ir kelio .

Koplyčia 10x10 m dydžio, sumūryta iš geltonų plytų, mauzoliejinė, su išlikusiu laidojimo rūsiu. Stačiame vakariniame šlaite link jos veda platūs betoniniai laiptai. Arkinės langų angos užmūrytos baltomis silikatinėmis plytomis, gretima teritorija apaugusi krūmokšniais. Kalvos papėdėje stovi fundatorių Girštautų atminimo kryžius (1997 m.). Piliakalnis su papėdės gyvenviete 1992 m. įtrauktas į Kultūros vertybių registrą (unik. kodas ).

Istorija 

Pasakojama, jog piliakalnį kepurėmis supylę švedai ar kad ant piliakalnio buvęs aukuras. Naujaupės dvaro savininkai Girštautai piliakalnį vadino Aukso kalneliu. Anksčiau jame buvusios sentikių kapinės. Vladas Girštautas pastatydino čia mūro koplyčią 1934 m. Ją statant buvo apardyta piliakalnio aikštelė su kultūriniu sluoksniu, rasta puodų šukių, gyvulių kaulų, anglių. Radiniai neišliko. Mirus Girštautų dukrai Elenai, koplyčioje pradėti švęsti jos vardo atlaidai.

Sovietmečiu Pilionių kolūkio pirmininkui Petrui Samulevičiui leidus, koplyčioje skulptorius Algirdas Bosas apie 1970 m. turėjo įsirengęs dirbtuves. Tačiau sutvarkytas statinys nuošalioje vietoje traukė vandalų dėmesį, sunku buvo jį prižiūrėti, todėl menininkas iš jo vėliau išsikėlė.

Atgimimo metais, apie 1995 m., koplyčia Pilionių gyventojų ir Krakių parapijos rūpesčiu buvo sutvarkyta, papuošta, atnaujinti šv. Elenos atlaidai. Neilgai trukus koplyčia nukentėjo gaisre, išdegė vidus, nebeliko vitražinių langų.

Nuotraukos

Šaltiniai

Nuorodos 

 Pilionių piliakalnis (kedainiutvic.lt)
 Naujaupis (piliakalniai.lt)

Kėdainių rajono koplyčios
Thiago Alcantara

Tiagas Alkantara (Thiago Alcântara do Nascimento; g. 1991 m. balandžio 11 d.) – ispanų futbolininkas, žaidžiantis Anglijos Liverpool klube ir Ispanijos rinktinėje.

Biografija 
Gimė Italijoje, tėvai kilę iš Brazilijos. Būdamas 14-likos metų prisijungė prie FC „Barselonos“ jaunimo komandos, kurioje debiutavo 2009 m.

Su Barcelona laimėjo du Ispanijos La Ligos čempiono titulus, UEFA čempionų lygą ir FIFA Pasaulio futbolo klubų taurę. 2013 m. pasirašė 25 mln. € sutartį su Miuncheno Bayern klubu. Su Bayern laimėjo septynis Vokietijos Bundeslyga čempionų titulus, UEFA čempionų lygą. 2020 m.pasirašė 20 mln. £ sutartį su Liverpool klubu.

2011 m. debiutavo šalies rinktinėje. Žaidė 2018 m. pasaulio futbolo čempionatuose, taip pat 2016 m. bei 2020 m. Europos futbolo čempionatuose.

Karjera 
2009 m. būdamas 18-likos metų debiutavo savo pirmajame klube „FC Barcelona“. 2010 m. pelnė pirmąjį įvartį prieš „Racing de Santander“ komandą.

2013 m. liepos 14 d. pasirašė ketverių metų sutartį su Miuncheno „Bayern“ klubu. Per septynis sezonus Bayern klube sužaidė 150 rungtynių ir pelnė 17 įvarčių.

2020 m.pasirašė ketverių metų sutartį 20 mln. £ sutartį su Liverpool klubu. Sužaidė 24 rungtynes ir pelnė 1 įvartį.

Dalyvavimas čempionatuose 

|}

Šeima 
Tėtis Mazinho buvęs Brazilijos futbolininkas, laimėjęs 1994 m. FIFA pasaulio čempionatą. Motina buvusi tinklinio žaidėja Valéria Alcântara, jaunesnysis brolis Rafinha žaidžia Paris Saint-Germain klube ir Brazilijos rinktinėje.

Laimėjimai 
FC Barcelona

 La Liga: 2008–09 m, 2009–10 m, 2010–11 m. 2012–13 m.
 Copa del Rey: 2011–12 m.
 Supercopa de España: 2010, 2011 m.
 UEFA Čempionų lyga: 2010–11 m.
 UEFA supertaurė: 2011 m.
 FIFA Pasaulio futbolo klubų taurė: 2011 m.

Bayern Munich

 Bundesliga: 2013–14, 2014–15, 2015–16, 2016–17, 2017–18, 2018–19, 2019–20
 DFB-Pokal: 2013–14, 2015–16, 2018–19, 2019–20
 DFL-Supercup: 2016, 2017, 2018
 UEFA Čempionų lyga:2019–20
 FIFA Pasaulio futbolo klubų taurė: 2013 m.

Nacionaliniai

 Jaunimo iki 17 m. Europos čempionato nugalėtojas 2008 m.
 Jaunimo iki 21 m. Europos čempionato nugalėtojas 2011, 2013 m.

Asmeniniai

 UEFA jaunimo iki 21 m. Auksinio žaidėjo apdovanojimas 2013 m.
 UEFA jaunimo iki 21 m. Sidabrinio batelio apdovanojimas 2013 m.
 Vokietijos Mėnesio įvarčio laureatas 2014 m. sausis.

Ispanijos futbolininkai
Scotty McCreery

Scott Cooke „Scotty“ McCreery (g. 1993 m. spalio 9 d.) – amerikiečių kantri atlikėjas iš Gernerio. Išgarsėjo 2011 m. laimėjęs muzikinį konkursą „American Idol“. Tais pačiais metais buvo išleistas debiutinis atlikėjo albumas „Clear as Day“, debiutavęs pirmoje vietoje JAV reitinguose. Šiuo metu yra išleidęs keturis studijinius albumus.

Diskografija 
 Clear as Day (2011)
 Christmas with Scotty McCreery (2012)
 See You Tonight (2013)
 Seasons Change (2018)

JAV dainininkai
Kantri atlikėjai
Clear as Day

Clear as Day – debiutinis amerikiečių kantri atlikėjo Scotty McCreery albumas, išleistas 2011 m. spalio 4 d. Nepaisant to, kad albumas susilaukė prastų kritikų įvertinimų, jis debiutavo pirmoje „Billboard 200“ reitingo vietoje, per pirmą savaitę pardavus 197 tūkstančius kopijų.

2013 m. balandžio mėnesio duomenimis, JAV buvo parduota per 1,166 milijono kopijų.

Dainų sąrašas 

2011 albumai
Debiutiniai albumai
Cole World: The Sideline Story

Cole World: The Sideline Story – debiutinis studijinis amerikiečių reperio J. Cole albumas, išleistas 2011 m. rugsėjo 27 d. Albume dainas kartu atlieka tokie reperiai, kaip Trey Songz, Drake ir kiti. Albumas sulaukė daugiausia teigiamų kritikų įvertinimų ir debiutavo pirmoje „Billboard 200“ reitingo vietoje, per pirmą savaitę pardavus 218 tūkstančių kopijų.

2015 m. rugsėjo mėnesio duomenimis, JAV yra parduota per 772 tūkstančius albumo kopijų.

Dainų sąrašas 

2011 albumai
Debiutiniai albumai